Lola Novaković

Zorana «Lola» Novaković (serbisk-kyrillisk: Зорана «Лола» Новаковић; 1935–2016)Eurovision.tv 3. april 2016, Yugoslav schlager star Lola Novaković dies, aged 81. Besøkt 4. april 2016.  var en serbisk sanger og skuespiller, kjent for å ha representert Jugoslavia i Eurovision Song Contest i 1962.

 Biografi 
Novakovićs musikalske karriere startet i 1957, da hun ble ansatt som vokalist i Radio Beograd. Senere samme år representerte hun hjemlandet på en internasjonal musikkmesse i Leipzig. Hennes første utgivelser var «Alisa u zemlji čuda» («Alice i eventyrland») og den spanske melodien «Babalu», som ble en hit på Cuba.Blic Online 3. mars 2016, Preminula legendarna pevačica Lola Novaković. Besøkt 4. april 2016.  I 1958 deltok Novaković på Opatija-festivalen, og etter en påfølgende europaturné og et opphold i Libanon, returnerte hun til Beograd som en av Jugoslavias største sensasjoner innen musikk.

I 1961 deltok Lola Novaković i Jugoslavias første nasjonale finale før Eurovision Song Contest, hvor hun ble nummer tre med melodien «Plave daljine».Eurovision Song Contest National Finals Database, Jugoslavia 1961. Besøkt 4. april 2016.  I 1962 opptrådte hun på Zagrebs musikkfestival, og senere samme år deltok hun i Eurovision Song Contest i Luxembourg med melodien «Ne pali sveta u sumrak». Melodien ble nummer fire blant deltakerne, en plassering som sto som landets beste frem til en ny fjerdeplass i 1983.Eurovision.tv. History, Yugoslavia. Besøkt 4. april 2016.  Etter deltakelsen dro Novaković på turné til Japan og Russland.

I 1964 vant Novaković førstepremien under Roma-festivalen med melodien «Ulica četiri fontane», og i 1966 fremførte hun «Kap veselja» på Balkanijada-festivalen i Beograd. Fra 1964 til 1965 var hun med i barne-TV-serien «Na slovo, na slovo», og hun var med på en rekke TV-opptredener og hadde mindre roller i flere filmer før hun valgte å avslutte sin sang- og skuespillerkarriere i 1985. I 2000 tok hennes ekteskap med vokalisten Dragan Antić slutt, og hun ble fast medlem av en kabaretgruppe på Terazije-teateret i Beograd.

I løpet av sin karriere spilte Novaković inn over fem hundre melodier og hun ble gitt ut på over femti album. Lola Novaković døde, 80 år gammel, i Beograd.Novosti 3. april 2016, Preminula Lola Novaković. Besøkt 4. april 2016.

 Hitter (utvalg) 
 1958: «Kućica u cveću»
 1961: «Jednom u gradu, ko zna kom» (vinnersang på Opatija-festivalen)
 1962: «Ne pali svetla u sumrak» (fjerdeplass i Eurovision Song Contest)
 1967: «Marike»
 1970: «Vrati se»
 1971: «Neko čeka na mene»
 1972: «Znam zašto živim»
 1973: «Duga topla noć» (vinnersang på Beogradsko proleće)
 1981: «Harmonika» (vinnersang på Opatija-festivalen)
 1982: «Zasvirajte violine»

 Referanser 

 Kilder 
 Lola Novakovićs omtale på eurovision.tv.  
 Novosti 3. april 2016. Preminula Lola Novaković. 

 Eksterne lenker 









Kategori:Serbiske sangere
Kategori:Serbiske skuespillere
Kategori:Personer fra Beograd
Kategori:Deltakere i Eurovision Song Contest 1962